text: Danske kæmpelastbiler må godt køre syd for grænsen - alligevel
  14 september 2012 kl. 11.28
  Delstatsregering i Slesvig-Holsten har været mod, at danske kæmpelastbiler kan køre syd for grænsen. Nu får de lov alligevel.
  Modulvogntogene - kæmpelastbilerne - får alligevel lov til at køre syd for grænsen.
  Det er resultatet af et møde mellem vognmandsorganisationen ITD og gruppeformand Lars Harms fra det danske mindretalsparti SSW. Partiet er med i regeringskoalitionen i Slesvig-Holsten. 
  - Modulvogntogene må gerne køre på motorvejene i Slesvig-Holsten, og der er naturligvis også adgang for danske vogntog. Det er kun de mindre 
  landeveje, som vi vil have fjernet fra forsøget, siger Lars Harms.
  Det vækker glæde hos IDT.
  - Vejen er åben, og det gælder om at få sendt modulvogntogene af sted. Det vil have stor betydning at få taget de første vigtige skridt til international kørsel med modulvogntog, siger ITD?s chefkonsulent Jørn-Henrik Carstens.
  